ARGYROEPEIRA. 151 



renter maculam sat magnam nigram paullo ante mamillas sitam 

 ostendit. 



Mas non multnm a femina discrepat ; pedes ejus longiores sunt 

 et abdomen minus quam in ea, ut fere semper. Cephalothorax 

 lineam longitudinalem nigram ostendit (qua saepe caret cephalothorax 

 iViniiue) ; haec linea in parte cephalica in duos ramos anteriora 

 versus paullo divaricantes divisa est. Oculi medii antici vix longius 

 a lateralibus anticis quam inter se distant (ut saltern in junioribus 

 feminis : in feminis adultis spalium inter oculos medios anticos 

 plerumque paullo minus est quam sunt spatia, quibus a lateralibus 

 anticis distant hi oculi). Mandibulae paene triplo longiores quam 

 latiores. Palpi graciles et longi (partibus trochanterali et femorali 

 elongatis), clava subglobosa, t'emoribus anticis plus duplo latiore. 

 Pars patellaris vix longior est quam latior, pars tibialis ea non 

 parum longior et, apice, latior, a basi ad apicem sensim modice 

 dilatata, circiter ceque longa ac lata apice. Pars tarsalis, quae 

 bulbum genitalem modo in latere interiore tegit, calcari tenui sat 

 brevi intus directo pallido basi est armata; bulbus maximus, 

 inflatus et apice in dentem tenuem exiens e duabus partibus 

 constare videtur, altera (superiore) maxima, breviter ovata, fortis- 

 sirae convexa, nitidissima, testacea, fusco-venosa ; ei extus et infra 

 adjacet pars altera rufo-fusca paullo minor (praesertim humilior), 

 quae a latere exteriore visa angustius ovata est, anteriora versus 

 sensim angustata et acuminata. Conf. Van Hasselt, Midden- 

 Sumatra cet., Araneae, p. 25. 



106. Argyroepeira ditissima, Thor. 



Argyroepeira ditissima, Thor. Ann. Mus. Genova, xxv. (ser. 2*, v.) 

 p. 143 (1887). 



Exempla sat multa feminea (2-3 millim. longa) ad Tharrawaddy 

 collecta sunt. Postquam ea examinavi, pleniorem vulva3 hujus speciei 

 descriptionem dare possum. Area vulvae humilis transversim convexa 

 opaca saepe nigro-fusca a plicatura genitali, ubi latissime truncata est, 

 usque ad petiolum pertinet : lateribus rectis vel leviter sinuatis (inter- 

 dum tenuiter elevato-marginatis) anteriora versus sensim est angu- 

 stata. brevior quam latior, multo latior postice quam antice, et fovea 

 lcvi magna (interdum obsoleta) utrinque postice praedita. Margo 

 posticus hujus areae in medio late et sat leviter convexo-elevatus 

 est, spatium transversum humile anguste lunatum fere inter se et 

 ipsam plicaturam genitalem reliquens ; hoc spatium (vulva) septo 

 corneo sat lato in foveolas duas est divisum, quae interdum non bene 

 visibiles sunt nisi si ab ano inspicitur vulva. Corpora (laminae) 

 illae pallida, quae ex his foveis nonnunquam eminent vel eas 

 claudunt, nescio an " signa coitus " (" Begattungszeichen," Berrkau) 

 sint, quum modo in exemplis ovis repletis ea viderim. Valde 

 affinis quidem est haec aranea A. argentince (Van Hass.), Thor., sed 

 statura paullo minore, tuberculis abdominis minus fortibus et 

 cephalothorace pallide testaceo unicolore non difficulter distinguenda. 



